ଆଜି ପାକିସ୍ତାନର ବେଲୁଚିସ୍ତାନରେ ଗୋଟିଏ ବସର ଯାତ୍ରୀମାନଙ୍କୁ ବଳପୂର୍ବକ ଓହ୍ଲାଇଗୁଳି ମାଡ କରିଛନ୍ତି ଆତଙ୍କବାଦୀ । ୧୫ରୁ ୨୦ ଆତଙ୍କବାଦୀ ବସ ଉପରକୁ ଆଖିବୁଜା ଗୁଳି ମାଡ କରି ୧୪ ଜଣଙ୍କୁ ହତ୍ୟା କରିଛନ୍ତି । ଗୁଳିମାଡ କରିବା ପୂର୍ବରୁ ଆତଙ୍କବାଦୀମାନେ ସମସ୍ତ ଯାତ୍ରୀଙ୍କୁ ବସରୁ ଓହ୍ଲାଇ ଦେଇଥିଲେ । ଆତଙ୍କବାଦୀମାନେ ଯବାନଙ୍କ ଭଳି ପୋଷାକ ପିନ୍ଧିଥିଲେ ବୋଲି ପ୍ରଦେଶିକ ଗୃହ ସଚିବ ହେଦର ଅଲ୍ଲି କହିଛନ୍ତି । ସୂଚନାଯୋଗ୍ୟ, ବସଟି ଓରମାରରୁ କରାଚିର ଉପକୂଳବର୍ତ୍ତୀ ସହର ମେଗାସିଟି ଯାଉଥିବା ବେଳେ ମକ୍ରାନ୍ ନିକଟରେ ଆତଙ୍କବାଦୀମାନେ ବସକୁ ଅଟକାଇଥିଲେ । ବସରେ ଥିବା ୧୬ ଜଣ ଯାତ୍ରୀଙ୍କୁ ପରିଚୟ ପତ୍ର ମାଗିବା ପରେ ସେମାନଙ୍କୁ ବସରୁ ଓହ୍ଲାଇ ଦେଇଥିଲେ । ପରେ ସେମାନଙ୍କ ଉପରକୁ ଅର୍ତକିତ ଗୁଳି ମାଡ କରିଥିଲେ । ଏଥିରେ ୧୪ ଜଣଙ୍କ ମୃତ୍ୟୁ ଘଟିଛି । ଏପର୍ଯ୍ୟନ୍ତ କୌଣସି ସଙ୍ଗଠନ ଏହି ଆକ୍ରମଣ ପାଇଁ ନିଜକୁ ଦାୟୀ କରିନାହିଁ । ଏଠାରେ ସୂଚନା ଥାଉକି ଗତ ସପ୍ତାହରେ ପ୍ରାଦେଶିକ ରାଜଧାନୀ କ୍ୱେଟ୍ଟାରେ ଆତ୍ମଘାତୀ ବୋମା ବିସ୍ଫୋରଣ ଯୋଗୁଁ ୨୦ ଜଣ ବ୍ୟକ୍ତି ନିହତ ହୋଇଥିଲେ।
